斯德哥爾摩老城

斯德哥爾摩老城係瑞典首都斯德哥爾摩嘅一個地區，主要部分係城市島，所以「老城」通常淨係指城市島。喺行政區劃上，城市島附近嘅三個細島：聖靈島、騎士島、水流城堡都包入老城。

老城係斯德哥爾摩最早發展成城市嘅部分，所以好多景點都喺呢一度。主要景點包括：
諾貝爾獎博物館
斯德哥爾摩大教堂
瑞典皇宮

老城歷史可追溯至13世紀。城內有中世紀小巷、圓石街道、古式建築，深受北日耳曼式風格影響。

大廣場係老城中央一個廣場，被斯德哥爾摩證券交易所大樓、其他舊商人房屋包圍。1520年11月，丹麥國王克里斯蒂安二世喺廣場屠殺反對佢嘀瑞典貴族，史稱斯德哥爾摩慘案。屠殺激發起民眾起義。

斯德哥爾摩